Ray Hogan

Ray Hogan (15. joulukuuta 1908 – 14. heinäkuuta 1998) oli yhdysvaltalainen kirjailija, joka kirjoitti pääasiassa lännenromaaneja. Hän kirjoitti kaikkiaan 147 kirjaa, joista 36 on suomennettu. Hogan aloitti kirjailijan uransa 1950-luvulla. Hänen esikoisteoksensa oli Ex-Marshal (Ace Books 1956, ei suomennettu).

Ray Hoganin isoisoisä tapettiin intiaanisotien aikaan, ja hänen isänsä oli sheriffi. Hogan syntyi Montanassa, mutta asui miltei koko ikänsä New Mexicossa. Lännenkertomusten lisäksi hän kirjoitti myös urheilu- ja eräjuttuja eri lehtiin.

Suomalaisen lännenkirjallisuuden tutkijan Juri Nummelinin mukaan Hoganin teokset ovat ”yksinkertaisia toimintalänkkäreitä, joissa on kuitenkin suuri määrä tarkkoja yksityiskohtia”, ja Hogan on ”viitseliäästi selvittänyt historiallisia taustoja”.

Lännenkirjallisuuden historiikin kirjoittanut Robert F. Gish pitää Hoganin teoksista parhaina Shawn Starbuck -nimisestä vaeltavasta sankarista kertovaa 24-osaista sarjaa, josta vajaa kolmannes on suomennettu. Sarjan ensimmäinen osa on The Rimrocker (1970, suom. Paljastava arpi, 1976).

Osa Hoganin kirjoista sijoittuu Yhdysvaltain sisällissotaan. ”Nämä kirjat ovat hyvin toiminnallisia ja niissä korostuu yksinäisen sankarin rohkeus mahdottomalta tuntuvan tehtävän edessä”, toteaa Juri Nummelin.

Ray Hoganin romaanista Outlaw Marshal (1959) on valmistettu lännenelokuva Armoton sheriffi (engl. Hell Bent for Leather, 1969), jonka ohjasi George Sherman ja jossa pääosaa esitti Audie Murphy.

Suomennetut teokset 

 Congerin nainen. Montana 98. Suom. M. Hossa. Viihdekirjat: Tapiola 1974. Alkuteos Conger's Woman. Doubleday 1973.
 Epäilyksen varjot. Ks. Säälimätön maa.
 Etsintäpartio. Sheriffi 74. Suom. M. Hossa. Viihdekirjat: Tapiola 1974. Alkuteos Brandon’s Posse. Signet 1971. (Shawn Starbuck)
 Helvetintie. Sheriffi 57. Suom. M. Helenius. Viihdekirjat: Tapiola 1971. Alkuteos The Hell Road. Signet 1968.
 Henki veitsenterällä. Villi länsi 6. Suom. Tarmo Haarala. Winther: Helsinki 1986. Alkuteos Omaha Crossing. Ace 1977.
 Hirsipuun varjossa. Sheriffi 26. Suom. M. Hossa. Viihdekirjat: Tapiola 1965. Alkuteos The Trackers. Signet 1964.
 Hän iski yöllä. Mustang 47. Suom. J. V. Ilkka. Vaasa: Vaasa 1970. Alkuteos Mosby's Last Ride. Macfadden 1966. Teoksen kannessa nimeksi ilmoitetaan Iskekää tänä yönä.
 Hopeasatula. Montana 3. Suom. S. Laherma. Kodaprint: Tapiola 1961.  Alkuteos Land of the Strangers. Ace 1957.
 Johnny Ringon elämä ja kuolema. Montana 96. Suom. M. Hossa. Viihdekirjat: Tapiola 1974. Alkuteos The Life and Death of Johnny Ringo. Signet 1963.
 Joku oli uhrattava. Mustang 19. Suom. U. Maajärvi. Vaasa: Vaasa 1968. Alkuteos Hell to Hallelujah. Macfadden 1962.
 Karjatilan salaisuus. Sheriffi 73. Suom. M. Hossa. Viihdekirjat: Tapiola 1974. Alkuteos Three Cross. Signet 1970. (Shawn Starbuck)
 Kuolema autiomaassa. Sheriffi 117. Suom. M. Nopanen. Wennerberg: Malmö 1981. Alkuteos The Texas Brigade. Signet 1974. (Shawn Starbuck)
 Kuolettava ääni. Montana 97. Suom. M. Hossa. Viihdekirjat: Tapiola 1974. Alkuteos Ride to the Gun. Macfadden 1969.
 Maantierosvot. Montana 104. Suom. I. Etelä. Viihdekirjat: Tapiola 1976. Alkuteos Skull Gold. Signet 1973. (Shawn Starbuck)
 Maksettu verellä. Sheriffi 48. Suom. L. Lester. Viihdekirjat: Tapiola 1969. Alkuteos The Hellsfire Lawman. Ace 1966.
 Mies joka tappoi sheriffin. Sheriffi 58. Suom. L. Latva. Viihdekirjat: Tapiola 1972. Alkuteos The Man Who Killed the Marshal. Signet 1969.
 Paljastava arpi. Sheriffi 79. Suom I. Etelä. Viihdekirjat 1976. Alkuteos The Rimrocker. Signet 1970.
 Petturi. Montana 43. Suom. H. Suikkanen. Viihdekirjat: Tapiola 1965. Alkuteos The Ghost Raider. Pyramid 1960.
 Rauhan laakso. Sheriffi 76. Suom. M. Hossa. Viihdekirjat: Tapiola 1976. Alkuteos Deputy of Violence. Signet 1971. (Shawn Starbuck)
 Ruudinsavuiset kiitokset. Sheriffi 50. Suom. A. Virtanen. Viihdekirjat: Tapiola 1970. Alkuteos The Legacy of the Slash M. Ace 1967.
 Salaperäinen ampuja. Montana 106. Suom. M. Hossa. Viihdekirjat: Tapiola 1976. Alkuteos Passage to Dodge City. Signet 1972.
 Seitsemän roistoa. Montana 111. Suom. Jorma Sinivalo. Viihdekirjat: s.l. 1977. Alkuteos Wolf Lawman. Signet 1974.
 Sheriffi ilman tähteä. Montana 5. Suom. S. Laherma. Kodaprint: Tapiola 1961. Alkuteos Marshall without a Badge. Fawcett 1959.
 Sheriffi ilman tähteä. Sheriffi 45. Suom. R. Säämänen. Viihdekirjat: Tapiola 1969. Alkuteos The Wolver. Ace 1967.
 Skorpioni. Montana 105. Suom. M. Hossa. Viihdekirjat: Tapiola 1976. Alkuteos The Scorpion Killers. Signet 1974. Kannessa nimeksi ilmoitettu Julma skorpioni. (Shawn Starbuck)
 Säälimätön maa. Mustang 4. Suom. U. Maajärvi. Vaasa: Vaasa 1967. 2. laitos: Epäilyksen varjot. Villi länsi 7. Suom. Martti Pulakka. Winther: Helsinki 1986. Alkuteos The Shotgunner. Avon 1960.
 Teräsenkeli. Montana 89. Suom. M. Hossa. Viihdekirjat: i.p. 1973. Alkuteos Texas Guns. Lancer 1969.
 Tie Tombstoneen. Sheriffi 126. Suom. M. Nopanen. Wennerberg: Malmö 1982. Alkuteos The Tombstone Trail. Signet 1974. (Shawn Starbuck)
 Tie Tucsoniin. Montana 92. Suom. M. Hossa. Viihdekirjat: Tapiola 1974. Alkuteos Trail to Tucson. Signet 1969.
 Tuomion päivä. Sheriffi 81. Suom. I. Etelä. Viihdekirjat: Tapiola 1976. Alkuteos Day of Reckoning. Signet 1973.
 Vaarallinen paluu. Sheriffi 132. Suom. Jorma Sinivalo. Wennerberg: Malmö 1983. Alkuteos The Yesterday Rider. Doubleday 1976.
 Valmis kuolemaan. Mustang 28. Suom. J.V. Ilkka. Vaasa: Vaasa 1969. Alkuteos Rebel Ghost. Macfadden 1964.
 Yön sudet. Mustang 14. Suom. U. Maajärvi. Vaasa: Vaasa 1968. Alkuteos Night Raider. Avon 1964.

Lähteet 

Lännenkirjailijat
Yhdysvaltalaiset kirjailijat
Vuonna 1908 syntyneet
Vuonna 1998 kuolleet